
ส่วนที่ 1
บทนำ
	การบริหารงานขององค์การบริหารส่วนตำบล  จะใช้แผนพัฒนาเป็นเครื่องมือในการบริหารงาน  ซึ่งแผนพัฒนาขององค์การบริหารส่วนตำบล  จะมีการกำหนดวิสัยทัศน์  พันธกิจ จุดมุ่งหมาย  ยุทธศาสตร์และแนวทางในการพัฒนาตำบล   รวมทั้งการกำหนดโครงการ/กิจกรรม ตัวชี้วัดของการพัฒนาในระยะยาวอย่างต่อเนื่อง
		การจัดทำแผนพัฒนาองค์การบริหารส่วนตำบล  นั้น จะต้องสอดคล้อง เชื่อมโยงกับวิสัยทัศน์  ยุทธศาสตร์และแนวทางในการพัฒนาในระดับต่าง ๆ และที่สำคัญองค์การบริหารส่วนตำบล  จะต้องดำเนินงานเพื่อตอบสนองต่อปัญหาความต้องการของประชาชนในพื้นที่  ซึ่งการจัดทำแผนพัฒนานั้น  ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2558   กำหนดแนวทางการจัดทำแผนพัฒนา ดังนี้ 

1.1  ลักษณะของแผนพัฒนาสามปี
แผนพัฒนาสามปี  คือ  แผนพัฒนาเศรษฐกิจและสังคมขององค์กรปกครองส่วนท้องถิ่น
ที่สอดคล้องกับแผนยุทธศาสตร์การพัฒนา  อันมีลักษณะเป็นการกำหนดรายละเอียดแผนงานโครงการพัฒนาที่จัดทำขึ้นสำหรับ ปีงบประมาณแต่ละปี  ซึ่งมีความต่อเนื่องและเป็นแผนก้าวหน้าครอบคลุมระยะเวลาสามปี  โดยมีการทบทวนเพื่อปรับปรุงเป็นประจำทุกปี
		แผนพัฒนาสามปี เป็นการแปลงแผนยุทธศาสตร์การพัฒนาไปสู่การปฏิบัติ  โดยมีหลักคิดที่ว่าภายใต้ยุทธศาสตร์การพัฒนาหนึ่งๆ จะมีแนวทางการพัฒนาได้มากกว่าหนึ่งแนวทาง และภายใต้แนวทางการพัฒนาหนึ่ง จะมีโครงการ/กิจกรรมได้มากกว่าหนึ่งโครงการ/กิจกรรมที่จะต้องนำมาดำเนินการเพื่อให้บรรลุตามวัตถุประสงค์และเป้าหมายที่ต้องการในแต่ละยุทธศาสตร์การพัฒนา ซึ่งจะมีผลต่อวัตถุประสงค์ เป้าหมายจุดมุ่งหมายการพัฒนาอย่างยั่งยืน  และวิสัยทัศน์ในที่สุด
นอกจากนั้น  แผนพัฒนาสามปี  เป็นแผนที่แสดงความสัมพันธ์ใกล้ชิดกับงบประมาณรายจ่ายประจำปีของ องค์การบริหารส่วนตำบล  กล่าวคือ  เป็นแผนที่องค์การบริหารส่วนตำบล นำไปใช้ในการกำหนด  แนวทางการพัฒนาและเป็นเครื่องมือในการจัดทำงบประมาณรายจ่ายประจำปี โดยนำโครงการ/กิจกรรมจากแผนพัฒนาสามปีที่จะจัดทำงบประมาณรายจ่ายประจำปีไปจัดทำงบประมาณ เพื่อให้กระบวนการจัดทำงบประมาณเป็นไปด้วยความรอบคอบและผ่านกระบวนการมีส่วนร่วมของประชาชน 
		ดังนั้น  โครงการที่บรรจุอยู่ในแผนพัฒนาสามปี  โดยเฉพาะในแผนประจำปีแรกของห้วงระยะเวลาสามปีนั้นควรมีสภาพความพร้อมอย่างน้อย ๒ ประการ คือ
		1.  มีความแน่นอนของกิจกรรมที่ดำเนินการ โดยควรมีการประเมินถึงความเป็นไปได้ของโครงการ/กิจกรรม  รวมทั้งผลประโยชน์สาธารณะที่จะได้รับจากโครงการ/กิจกรรม
		2.  กิจกรรมที่อยู่ในแผนประจำปีแรกของห้วงระยะเวลาสามปี  ควรมีความพร้อมในเรื่องรูปแบบ และรายละเอียดทางเทคนิคพอสมควร  เพื่อให้สามารถกำหนดรายการในแผนพัฒนาที่จะนำไปใช้จัดทำงบประมาณ รายจ่ายประจำปีได้ต่อไป

	แผนพัฒนาสามปี มีลักษณะกว้างๆ ดังต่อไปนี้
1. เป็นเอกสารที่แสดงความสอดคล้องกับแผนยุทธศาสตร์การพัฒนา
2. เป็นเอกสารที่แสดงแนวทางการพัฒนา และวัตถุประสงค์ของแนวทางการพัฒนาที่ชัดเจนและมี
ลักษณะเฉพาะเจาะจงที่ดำเนินการ
3. เป็นเอกสารที่แสดงโครงการ/กิจกรรมการพัฒนาที่จะดำเนินการเป็นห้วงระยะเวลาสามปี
4. เป็นเอกสารที่แสดงความเชื่อมโยงระหว่างแผนพัฒนายุทธศาสตร์การพัฒนากับงบประมาณ
รายจ่ายประจำปี

องค์ประกอบที่สำคัญของแผนพัฒนาสามปี  ประกอบด้วย
ส่วนที่ 1    	บทนำ
ส่วนที่ 2    	สรุปผลการพัฒนาตำบลในปีที่ผ่านมา
ส่วนที่ 3    	การนำแผนพัฒนาสามปีไปสู่การปฏิบัติ 
		3.1 แนวทางการพัฒนาหรือกลยุทธ์ตามแผนยุทธศาสตร์การพัฒนา
		3.2 บัญชีโครงการพัฒนา และบัญชีประสานโครงการพัฒนา
· บัญชีโครงการพัฒนา
· บัญชีประสานโครงการพัฒนา
· บัญชีสรุปโครงการพัฒนา
ส่วนที่ 4		แนวทางการติดตามประเมินผล
		4.1 กรอบแนวทางในการติดตามและประเมินผล
		4.2 ระเบียบ วิธีในการและเครื่องมือที่ใช้ในการติดตามและประเมินผล 
ภาคผนวก  ก  รูปแผนที่ตามแผนพัฒนาท้องถิ่น
	    ข  การประเมินคุณภาพของแผน
	
1.2  วัตถุประสงค์ของการจัดทำแผนพัฒนาสามปี
การจัดทำแผนพัฒนาสามปี  มีวัตถุประสงค์ ดังนี้
	1.  เพื่อเป็นกรอบในการกำหนดทิศทางในการพัฒนาขององค์กรปกครองส่วนท้องถิ่น
		2.  เพื่อให้การพัฒนาท้องถิ่นมีทิศทางสอดคล้องกับแผนพัฒนาเศรษฐกิจและสังคมแห่งชาติ แผนพัฒนาจังหวัด แผนพัฒนาอำเภอ และนโยบายในการพัฒนาท้องถิ่น
		3. เพื่อเป็นเครื่องมือกำหนดโครงการ/กิจกรรมการพัฒนาที่จะดำเนินการเป็นช่วงระยะเวลาสามปี
4. เพื่อเป็นเครื่องมือที่แสดงแนวทางการพัฒนาและเป้าประสงค์ของแนวทางการพัฒนาที่ชัดเจนและมีลักษณะเฉพาะเจาะจงที่ดำเนินการ
	5.  เพื่อให้สามารถนำไปสู่การแก้ไขปัญหาและสนองตอบความต้องการของประชาชนในท้องถิ่นได้อย่างแท้จริง
		
1.3  ขั้นตอนในการจัดทำแผนพัฒนาสามปี
	หลังจากได้มีการกำหนดยุทธศาสตร์การพัฒนาและแนวทางการพัฒนาในแผนยุทธศาสตร์แล้วก็จะต้อง ถึงขั้นตอนในการแปลงแผนสู่การปฏิบัติโดยการจัดทำแผนพัฒนาสามปี  ซึ่งได้กำหนดขั้นตอนการจัดทำเป็นแนวทางให้องค์กรปกครองส่วนท้องถิ่นนำไปดำเนินการ ๗ ขั้นตอน  ดังนี้

ขั้นตอนที่ ๑  การเตรียมการจัดทำแผน
	(1)  หน่วยงานที่รับผิดชอบการจัดทำแผนพัฒนาเข้าพบผู้บริหารท้องถิ่น  เพื่อชี้แจงวัตถุประสงค์ความสำคัญและความจำเป็นในการจัดทำแผนพัฒนาสามปี  เพื่อให้ผู้บริหารทราบถึงภารกิจที่จะต้องดำเนินการต่อไป  และดำเนินการเสนอโครงการจัดทำแผนพัฒนาสามปี  ห้วงปี พ.ศ. 2560 ถึง 2562  ผ่านปลัดองค์กรปกครองส่วนท้องถิ่นให้ผู้บริหารท้องถิ่นอนุมัติ โครงการดังกล่าวจะเป็นการกำหนดทรัพยากรในการจัดทำแผนพัฒนาสามปี  และกำหนดปฏิทินการทำงานไว้อย่างชัดเจน
		(2)  หน่วยงานที่รับผิดชอบแจ้งโครงการที่ได้รับอนุมัติให้ผู้ที่เกี่ยวข้องทราบ ได้แก่ คณะกรรมการพัฒนาท้องถิ่น  คณะกรรมการสนับสนุนการจัดทำแผนท้องถิ่น  หน่วยงานภายในขององค์กรปกครองส่วนท้องถิ่น และประชาคม

ขั้นตอนที่ ๒  การคัดเลือกยุทธศาสตร์และแนวทางการพัฒนา
	(1)  คณะกรรมการสนับสนุนการจัดทำแผนพัฒนา สรุปยุทธศาสตร์และแนวทางการพัฒนา พร้อมทั้งข้อมูลที่เกี่ยวข้อง  ปัญหาความต้องการของท้องถิ่น รวมทั้งสรุปยุทธศาสตร์การพัฒนาของจังหวัด/อำเภอ  และนโยบายของผู้บริหารท้องถิ่น  เพื่อนำเสนอต่อคณะกรรมการพัฒนาท้องถิ่น
(2)  คณะกรรมการพัฒนาท้องถิ่น จัดการประชุมร่วมระหว่างคณะกรรมการพัฒนาท้องถิ่น  
ประชาคมท้องถิ่นและส่วนราชการที่เกี่ยวข้องเพื่อร่วมกันพิจารณา  โดยในการจัดทำแผนพัฒนาสามปีในครั้งแรก  ให้เวทีการประชุมร่วมกันดังกล่าว  คัดเลือกยุทธศาสตร์การพัฒนา  แนวทางการพัฒนาที่สมควรนำมาใช้เป็นแนวทางการจัดทำแผนพัฒนาสามปีเพื่อเป็นกรอบในการพิจารณาจัดทำโครงการกิจกรรมในแผนพัฒนาสามปีต่อไป   
		แต่สำหรับการจัดทำแผนพัฒนาสามปีครั้งต่อไป  (เมื่อครบรอบหนึ่งปี)   ให้เวทีการประชุมร่วมพิจารณาทบทวนดูว่า  จากยุทธศาสตร์แนวทางการพัฒนาที่ได้คัดเลือกและโครงการ/กิจกรรมที่กำหนดไว้  
ยังมีความเหมาะสมหรือไม่  ซึ่งในขั้นตอนนี้ในการจัดทำแผนพัฒนาสามปีในปีต่อไปจะสามารถคัดเลือกยุทธศาสตร์การพัฒนา แนวทางการพัฒนา  ที่จะใช้เป็นกรอบการจัดทำแผนพัฒนาสามปีก็ได้  รวมทั้งกำหนดโครงการ/กิจกรรมที่จะเพิ่มเติมหรือตัดทอนลงได้
(๓)  เมื่อได้แนวทางการพัฒนาแล้ว  เวทีการประชุมร่วมพิจารณาว่าจะมีโครงการ/กิจกรรม
อะไรบ้างที่ต้องดำเนินการ เพื่อให้บรรลุวัตถุประสงค์และเป้าหมายของแนวทางการพัฒนาที่คัดเลือกมาใช้เป็นกรอบในการพัฒนา
(๔)  4) วามต่อเนื่องและเป็นแผนก้าวหน้าครอบคลุมระยะเวลาสามปี  โดยมีการทบทวนเพื่อปรับปรุงประจำทุกปีธศาสตร์การพัฒนาอันมีลักษณะเป็นการกำโครงการ/กิจกรรมที่พิจารณากำหนดอาจมีเป็นจำนวนมาก  ดังนั้น ในขั้นตอนนี้จะต้องมีการดำเนินการดังนี้
			(4.๑) พิจารณาความเกี่ยวเนื่องกันระหว่างยุทธศาสตร์หรือระหว่างแนวทางการพัฒนา  หากพิจารณาแล้วเห็นได้ว่าโครงการตั้งแต่สองโครงการขึ้นไปที่มาจากยุทธศาสตร์การพัฒนาคนละยุทธศาสตร์กันแต่มีความเชื่อมโยงและสนับสนุนกันได้ ซึ่งหากกำหนดในแผนพัฒนาสามปีแล้ว จะต้องกำหนดห้วงเวลาการดำเนินงานที่สอดรับกัน
			(4.2) ให้พิจารณานำโครงการ/กิจกรรม จากแผนชุมชนที่เกินขีดความสามารถในการดำเนินการของชุมชนที่สอดคล้องกับยุทธศาสตร์การพัฒนาในแผนยุทธศาสตร์การพัฒนามาประกอบการจัดทำแผนพัฒนาสามปี

	 		(4.3) มีการจัดลำดับความสำคัญของโครงการ/กิจกรรม  เพื่อที่จะบรรจุลงในแผนพัฒนาสามปีได้อย่างเหมาะสม  และนอกจากนั้นยังเป็นการจัดลำดับโครงการไว้เพื่อทำแผนพัฒนาสามปี  ในช่วงถัดไปด้วย เนื่องจากการดำเนินการเพื่อให้บรรลุวัตถุประสงค์ของยุทธศาสตร์การพัฒนาอาจจะต้องใช้เวลาต่อเนื่องนานกว่าสามปี  ดังนั้น  องค์กรปกครองส่วนท้องถิ่นจึงจำเป็นต้องพิจารณาแนวทางการจัดทำโครงการ/กิจกรรมที่ต่อเนื่องไปในระยะยาวด้วย  ซึ่งอาจจะยังไม่สามารถระบุไว้ในช่วงสามปีของการจัดแผนพัฒนาสามปีได้
			(4.๔) เนื่องจากกิจกรรมที่จะต้องดำเนินการมีความหลากหลาย  ดังนั้น  ในขั้นของการพิจารณากำหนดกิจกรรม องค์กรปกครองส่วนท้องถิ่นจะต้องคำนึงถึงสิ่งต่างๆ ดังต่อไปนี้
			*  งบประมาณรายรับ จ่ายขององค์กรปกครองส่วนท้องถิ่น
			*  ทรัพยากรการบริหารอื่นๆ ขององค์กรปกครองส่วนท้องถิ่น
	*  ภาคีการพัฒนาที่สามารถเข้ามาร่วมดำเนินการ หรือมีภารกิจรับผิดชอบการ
ดำเนินการในเรื่องนั้นๆ 
			เมื่อพิจารณาด้านต่างๆ ดังกล่าวแล้ว  จะต้องแยกประเภทของโครงการออก  อย่างน้อยสามประเภทคือ
			-  โครงการที่องค์กรปกครองส่วนท้องถิ่นดำเนินการเอง  กล่าวคือมีขีดความสามารถทั้งทางด้านกำลังเงิน  กำลังคน วัสดุอุปกรณ์  และความรู้ทางด้านการบริหารจัดการที่จะดำเนินการได้เอง
			-  โครงการที่องค์กรปกครองส่วนท้องถิ่นอุดหนุนให้หน่วยงานอื่นดำเนินการ  เพื่อให้เกิดประสิทธิภาพในการดำเนินงาน  เนื่องจากเป็นงานที่อยู่ในอำนาจหน้าที่  แต่องค์กรปกครองส่วนท้องถิ่นไม่สามารถหรือไม่ประสงค์จะดำเนินการ  จึงมอบให้หน่วยงานอื่นดำเนินการแทนโดยการตั้งงบประมาณเป็นเงินอุดหนุนให้ตามระเบียบวิธีการของทางราชการ
			-  โครงการที่ขอรับการสนับสนุนจากหน่วยงานอื่น  ทั้งหน่วยบริหารราชการส่วนกลาง ส่วนภูมิภาค รัฐวิสาหกิจ  หน่วยงานอื่น  และภาคเอกชน  อันเนื่องมาจากเป็นโครงการขนาดใหญ่  หรือเป็นโครงการที่หน่วยงานดังกล่าวเป็นหน่วยงานปฏิบัติและมีหน้าที่จัดบริการสาธารณะดังกล่าวอยู่แล้ว  ทั้งนี้  รวมถึงโครงการเงินอุดหนุนเฉพาะกิจ  (ซึ่งมีกรอบในการพิจารณาจัดสรรเงินอุดหนุนอยู่แล้ว  โดยองค์กรปกครองส่วนท้องถิ่นที่จะเสนอขอรับการสนับสนุนต้องอยู่ในเงื่อนไขของการขอรับเงินอุดหนุนเฉพาะกิจดังกล่าว)

	ขั้นตอนที่ 3  การเก็บรวบรวมข้อมูลและการวิเคราะห์ข้อมูล
๑.  การเก็บรวบรวมข้อมูล
คณะกรรมการสนับสนุนการจัดทำแผนพัฒนาท้องถิ่น  ดำเนินการสำรวจและเก็บรวบรวม
ข้อมูลที่จำเป็นต่อการจัดทำแผนพัฒนาสามปี  ซึ่งนอกจากจะต้องเก็บรวบรวมข้อมูลพื้นฐานทั่วไปแล้ว  ยังจะต้องวิเคราะห์ว่ายุทธศาสตร์การพัฒนาแนวทางการพัฒนาที่เลือกต้องการข้อมูลประเภทใดเป็นพิเศษต้องการข้อมูลของห้วงเวลาใด  และจะเก็บข้อมูลจากแหล่งใดเพื่อเป็นข้อมูลที่จะนำมาวิเคราะห์แนวทางการพัฒนาโครงการ/กิจกรรม ได้อย่างถูกต้อง  โดยในการเก็บรวบรวมข้อมูลจะต้องเก็บข้อมูลภายในองค์กรและข้อมูลภายนอกเพื่อสามารถนำมาวิเคราะห์ SWOT  (การวิเคราะห์จุดแข็งจุดอ่อน  โอกาส และอุปสรรค) ได้

๒.  การวิเคราะห์ข้อมูล
	ประกอบด้วย  ๔  กิจกรรมหลัก  คือ
		๑. การประเมินผลการพัฒนาที่ผ่านมา
		๒. การคัดเลือกยุทธศาสตร์การพัฒนา
		๓. การจัดลำดับความสำคัญของแนวทางการพัฒนา
		๔. การตัดสินใจเลือกแนวทางการพัฒนาในห้วงสามปี
	โดยมีรายละเอียดในแต่ละกิจกรรม  ดังนี้
1. การประเมินผลการพัฒนาที่ผ่านมา
คณะกรรมการสนับสนุนการจัดทำแผนพัฒนาท้องถิ่น   สรุปผลการพัฒนาที่ผ่านมาและนำเสนอ
ที่ประชุมซึ่งประกอบด้วยคณะกรรมการพัฒนาท้องถิ่น  ประชาคมท้องถิ่น  และหน่วยงานที่เกี่ยวข้องเพื่อประเมินการพัฒนาท้องถิ่นในรอบปีที่ผ่านมาโดยประเมินทั้งในเชิงปริมาณและในเชิงคุณภาพ  (สำหรับองค์การบริหารส่วนตำบล  ควรจัดให้มีการประชุมประชาคมหมู่บ้านด้วย)
2.  การคัดเลือกยุทธศาสตร์การพัฒนา
	    หลังจากการประเมินผลการพัฒนาในรอบปีที่ผ่านมาแล้ว  ให้ที่ประชุมตามข้อ  ๑  ร่วมกันคัดเลือกยุทธศาสตร์การพัฒนาในแผนยุทธศาสตร์การพัฒนา  รวมทั้งสอดคล้องกับปัญหาความต้องการของประชาคม/ชุมชนในห้วงระยะเวลาสามปี  (ในกรณีดังกล่าวอาจคัดเลือกทุกยุทธศาสตร์การพัฒนามาเป็นกรอบในการจัดทำแผนพัฒนาสามปีก็ได้)
	   ในกรณีที่เห็นว่ามียุทธศาสตร์การพัฒนาใดที่ยังไม่มิได้กำหนดไว้ในแผนยุทธศาสตร์การพัฒนาแต่มีความจำเป็นเร่งเด่นที่จะต้องกำหนดขึ้นใหม่ ก็อาจกำหนดขึ้นได้ แต่ทั้งนี้ต้องแสดงให้เห็นถึงเหตุผลและวัตถุประสงค์ที่มีความสอดคล้องกับจุดมุ่งหมายของการพัฒนาที่ยั่งยืน และวิสัยทัศน์การพัฒนาท้องถิ่น (และนำไปปรับแผนยุทธศาสตร์การพัฒนาต่อไป)
3. การจัดลำดับความสำคัญของแนวทางการพัฒนา
ภายใต้ยุทธศาสตร์ จะมีแนวทางการพัฒนาที่หลากหลาย  ซึ่งล้วนแล้วแต่มีความจำเป็นในการ
ดำเนินการเพื่อบรรลุวัตถุประสงค์ของยุทธศาสตร์การพัฒนาทั้งสิ้น  แต่มีความสำคัญความจำเป็นเร่งด่วนมากน้อยแตกต่างกัน  ที่ประชุมตามข้อ ๑ จะต้องร่วมกันจัดเรียงลำดับความสำคัญของแนวทางการพัฒนาการจัดลำดับความสำคัญดังกล่าว  ไม่ได้หมายความว่าแนวทางการพัฒนาที่ถูกจัดลำดับความสำคัญอยู่ในลำดับหลังๆ จะไม่ต้องนำมาปฏิบัติเพราะการที่กำหนดแนวทางการพัฒนาทุกแนวทาง  ได้รับการพิจารณาแล้วว่าต้องดำเนินการแต่ในห้วงระยะเวลาสามปีของแผนพัฒนานั้นอาจมีทางที่จำเป็นต้องนำมาเน้นการปฏิบัติ
วิธีการจัดลำดับความสำคัญมีหลายวิธี  ตั้งแต่วิธีง่ายๆ  คือ ประชุมตกลงกัน  หรืออาจใช้วิธีการ
ลงคะแนนคัดเลือกโดยใช้บัตรลงคะแนน  เพื่อนำมารวมคะแนนและจัดลำดับ วิธีการจัดลำดับความสำคัญที่เป็นวิทยาศาสตร์อาจใช้วิธี Rating Scale  หรือวิธี  Strategic  Issues  Graph  หรือวิธีอื่นๆ ซึ่งองค์กรปกครองส่วนท้องถิ่นแต่ละแห่งสามารถเลือกวิธีการปฏิบัติได้ตามความเหมาะสม

4. การตัดสินใจเลือกแนวทางการพัฒนาในห้วงสามปี
	     หลังจากจัดลำดับแนวทางการพัฒนาแล้ว  ที่ประชุมจะตัดสินใจว่าจะนำแนวทางการพัฒนาเหล่านั้นมาดำเนินการ   แต่ในการตัดสินใจเลือกนั้น ควรจะได้วิเคราะห์ถึงความเป็นไปได้ในทางปฏิบัติ เพราะในการจัดลำดับความสำคัญอาจใช้การตัดสินใจของแต่ละบุคคลเป็นหลัก  ดังนั้นเพื่อทบทวนและยืนยันการจัดลำดับว่ามีความเป็นไปได้ในทางปฏิบัติจริงหรือไม่  จึงควรนำแนวทางการพัฒนามาทำการวิเคราะห์จุดแข็ง  จุดอ่อน  ให้โอกาสและอุปสรรค (SWOT Analysis)   อีกครั้ง

	ขั้นตอนที่ ๔  การกำหนดวัตถุประสงค์ของแนวทางการพัฒนา
	๑. หลังจากได้แนวทางการพัฒนาในช่วงสามปีแล้ว   ให้ที่ประชุมร่วมกันพิจารณาคัดเลือกวัตถุประสงค์ของยุทธศาสตร์การพัฒนา มาจัดทำเป็นวัตถุประสงค์ของแนวทางการพัฒนา  โดยพิจารณาคัดเลือกวัตถุประสงค์ของยุทธศาสตร์การพัฒนาจากแผนยุทธศาสตร์การพัฒนา ที่สอดคล้องกับแนวทางการพัฒนาในช่วงสามปี  โดยนำวัตถุประสงค์ดังกล่าวมาจัดทำเป็นวัตถุประสงค์ของแนวทางการพัฒนาในช่วงสามปี
	๒. ในขั้นตอนนี้  ที่ประชุมจะร่วมกันพิจารณากำหนดโครงการ/กิจกรรมการพัฒนาที่จะต้องดำเนินการตามแนวทางที่คัดเลือก และโดยที่กิจกรรมที่จะดำเนินการย่อมมีความหลากหลาย  ซึ่งที่ประชุมจะต้องพิจารณาในประเด็นดังต่อไปนี้ด้วยคือ
		(๑)  พิจารณากิจกรรมที่ต้องดำเนินการเพื่อให้บรรลุวัตถุประสงค์ของแนวทางการพัฒนาที่กำหนดอย่างรอบคอบ เพื่อให้ได้โครงการ/กิจกรรมที่ครบถ้วน  ซึ่งอาจจะมีทั้งโครงการ/กิจกรรมที่องค์กรปกครองส่วนท้องถิ่นดำเนินการเอง   โครงการ/กิจกรรมที่ร่วมดำเนินการกับหน่วยงานอื่นๆ  หรือโครงการ/กิจกรรมที่หน่วยงานอื่นเป็นผู้ดำเนินการ
		(๒)  พิจารณาจัดลำดับความสำคัญของโครงการ/กิจกรรม  ควรพิจารณาทั้งภายใต้แนวทางเดียวกันและระหว่างแนวทางการพัฒนา
		(๓)  พิจารณาถึงความเชื่อมโยงของกิจกรรมทั้งในด้านกระบวนการการดำเนินงานและในด้านของผลการดำเนินการ  เพื่อบรรจุกิจกรรมลงในปีต่างๆ ได้อย่างถูกต้องเหมาะสม
		(๔)  พิจารณาคัดเลือกโครงการ/กิจกรรม
			ก. จากความจำเป็นเร่งด่วน
			ข. ขีดความสามารถทางทรัพยากรการบริหารขององค์กรปกครองส่วนท้องถิ่น
			ค. ความเชื่อมโยงของกิจกรรม และระยะเวลาที่จะดำเนินการ

	ขั้นตอนที่ ๕  การจัดทำรายละเอียดโครงการ/กิจกรรมการพัฒนา
	คณะกรรมการสนับสนุนการจัดทำแผนพัฒนาท้องถิ่นพิจารณาคัดเลือกโครงการที่สอดคล้องกับแนวทางการพัฒนาในช่วงสามปี มาจัดทำรายละเอียดโครงการในด้านเป้าหมาย ผลผลิต ผลลัพธ์ งบประมาณ ระยะเวลา ผู้รับผิดชอบ  และตัวชี้วัดความสำเร็จ  โดยเน้นการศึกษารายละเอียดของกิจกรรมที่จะดำเนินการในปีแรกของแผนพัฒนาสามปี  เพื่อให้สามารถนำไปจัดทำงบประมาณรายจ่ายประจำปีได้ต่อไป

	ขั้นตอนที่ ๖  การจัดร่างแผนพัฒนาสามปี
	๑.  คณะกรรมการสนับสนุนการจัดทำแผนพัฒนาท้องถิ่น จัดทำร่างแผนพัฒนาสามปี โดยมีเค้าโครงประกอบด้วย ๕  ส่วน ดังนี้

ส่วนที่ 1    	บทนำ
ส่วนที่ 2    	สรุปผลการพัฒนาตำบลในปีที่ผ่านมา
ส่วนที่ 3    	การนำแผนพัฒนาสามปีไปสู่การปฏิบัติ 
		3.1 แนวทางการพัฒนาหรือกลยุทธ์ตามแผนยุทธศาสตร์การพัฒนา
		3.2 บัญชีโครงการพัฒนา และบัญชีประสานโครงการพัฒนา
· บัญชีโครงการพัฒนา
· บัญชีประสานโครงการพัฒนา
· บัญชีสรุปโครงการพัฒนา
ส่วนที่ 4		แนวทางการติดตามประเมินผล
		4.1 กรอบแนวทางในการติดตามและประเมินผล
		4.2 ระเบียบ วิธีในการและเครื่องมือที่ใช้ในการติดตามและประเมินผล 
ภาคผนวก  ก  รูปแผนที่ตามแผนพัฒนาท้องถิ่น
	    ข  การประเมินคุณภาพของแผน
	    ค  สภาพทั่วไปและข้อมูลพื้นฐานที่สำคัญขององค์กรปกครองส่วนท้องถิ่น	     
2. คณะกรรมการสนับสนุนการจัดทำแผนพัฒนาท้องถิ่น  จัดเวทีประชาคม  ซึ่งประกอบด้วย
คณะกรรมการพัฒนาท้องถิ่น  ประชาคมท้องถิ่น  และหน่วยงานที่เกี่ยวข้อง เพื่อเสนอร่างแผนพัฒนาสามปีและรับฟังความคิดเห็น ข้อเสนอแนะ แล้วนำไปปรับปรุงแผนพัฒนาสามปีให้สมบูรณ์ต่อไป
3.  คณะกรรมการสนับสนุนการจัดทำแผนพัฒนาท้องถิ่นนำร่างแผนพัฒนาสามปีที่ปรับปรุงแล้วเสนอคณะกรรมการพัฒนาท้องถิ่นเพื่อพิจารณา

	ขั้นตอนที่ ๗  การอนุมัติและประกาศใช้แผนพัฒนาสามปี
๑. คณะกรรมการพัฒนาท้องถิ่นเสนอร่างแผนพัฒนาสามปีที่ผ่านการพิจารณาให้ผู้บริหารท้องถิ่นเสนอคณะกรรมการประสานแผนพัฒนาท้องถิ่น หรือเสนอคณะอนุกรรมการประสานแผนพัฒนาท้องถิ่นระดับอำเภอในกรณีที่มีการมอบอำนาจ  เพื่อพิจารณาให้ความเห็นชอบ
	๒. ผู้บริหารท้องถิ่นนำร่างแผนพัฒนาสามปีที่ผ่านความเห็นชอบจากคณะกรรมการประสานแผนพัฒนาท้องถิ่นหรือคณะอนุกรรมการประสานแผนพัฒนาท้องถิ่นระดับอำเภอในกรณีที่มีการมอบอำนาจ  เสนอขอรับอนุมัติจากสภาท้องถิ่น
	๓. เมื่อสภาท้องถิ่นพิจารณาอนุมัติแผนพัฒนาสามปีแล้วสภาท้องถิ่นจะส่งให้ผู้บริหารท้องถิ่นประกาศใช้แผนพัฒนาสามปีและนำไปปฏิบัติ รวมทั้งแจ้งสภาท้องถิ่น  คณะกรรมการพัฒนาจังหวัด / คณะกรรมการพัฒนาอำเภอ คณะกรรมการประสานแผนพัฒนาท้องถิ่น  คณะอนุกรรมการประสานแผนพัฒนาท้องถิ่น  และหน่วยงานที่เกี่ยวข้องรวมทั้งประกาศให้ประชาชนและหน่วยงานที่เกี่ยวข้องได้รับทราบโดยทั่วกัน

ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่นพ.ศ.2548  ข้อ  17  กำหนดขั้นตอนการดำเนินการจัดทำแผนพัฒนาสามปี ดังนี้

1.  คณะกรรมการพัฒนาท้องถิ่นร่วมกับประชาคมท้องถิ่น กำหนดประเด็นหลักการพัฒนาให้สอดคล้องกับวิสัยทัศน์  พันธกิจ และจุดมุ่งหมายเพื่อการพัฒนาในแผนยุทธศาสตร์การพัฒนา รวมทั้ง
สอดคล้องกับปัญหาความต้องการของประชาคมและชุมชน  โดยให้นำข้อมูลพื้นฐานในการพัฒนาจากหน่วยงานต่าง ๆ และข้อมูลในแผนชุมชนมาพิจารณาประกอบการจัดทำแผนพัฒนาสามปี
	2.  คณะกรรมการสนับสนุนการจัดทำแผนพัฒนาท้องถิ่น รวบรวมประเด็นหลักการพัฒนา  ปัญหา  ความต้องการ  และข้อมูลนำมาจัดทำร่างแผนพัฒนาสามปี  แล้วเสนอคณะกรรมการพัฒนาท้องถิ่น
	3.  คณะกรรมการพัฒนาท้องถิ่นพิจารณาร่างแผนพัฒนาสามปีเพื่อเสนอผู้บริหารท้องถิ่น
	4.  ผู้บริหารท้องถิ่นพิจารณาอนุมัติร่างแผนพัฒนาสามปีและประกาศใช้แผนพัฒนาสามปี  
	สำหรับองค์การบริหารส่วนตำบลให้ผู้บริหารท้องถิ่นเสนอร่างแผนพัฒนาสามปีต่อสภาองค์การบริหารส่วนตำบลเพื่อให้ความเห็นชอบก่อนแล้วผู้บริหารท้องถิ่นจึงพิจารณาอนุมัติและประกาศใช้แผนพัฒนาสามปีต่อไป

คณะกรรมการพัฒนาองค์การบริหารส่วนตำบล
ระเบียบกระทรวงมหาดไทย  ว่าด้วยการจัดทำและประสานแผนพัฒนาขององค์กรปกครองส่วนท้องถิ่น พ.ศ. 2549  ข้อ 8  กำหนดให้นายกองค์การบริหารส่วนตำบลแต่งตั้งคณะกรรมการพัฒนาองค์การบริหารส่วนตำบล   ประกอบด้วย
1.  นายกองค์การบริหารส่วนตำบล				      ประธานกรรมการ
2.  รองนายกองค์การบริหารส่วนตำบลทุกคน			      กรรมการ
3.  สมาชิกสภาองค์การบริหารส่วนตำบลที่สภาองค์การบริหารส่วนตำบล
    คัดเลือกจำนวนสามคน					      กรรมการ
4.  ผู้ทรงคุณวุฒิที่นายกองค์การบริหารส่วนตำบลคัดเลือกจำนวนสามคน    กรรมการ
5.  ผู้แทนภาคราชการและ/หรือรัฐวิสาหกิจที่นายก
    องค์การบริหารส่วนตำบลคัดเลือกจำนวนไม่น้อยกว่าสามคน	      กรรมการ
6.  ผู้แทนประชาคมท้องถิ่นที่ประชาคมท้องถิ่นคัดเลือก
    จำนวนไม่น้อยกว่าสามคนแต่ไม่เกินหกคน			      กรรมการ
7.  ปลัดองค์การบริหารส่วนตำบล					      กรรมการและเลขานุการ
8.  หัวหน้าส่วนการบริหารที่มีหน้าที่จัดทำแผน			      ผู้ช่วยเลขานุการ

กรรมการลำดับที่ 4 – 6  ให้มีวาระอยู่ในตำแหน่งคราวละสองปีและอาจได้รับการคัดเลือกอีกได้

คณะกรรมการพัฒนาองค์การบริหารส่วนตำบล  มีอำนาจหน้าที่  ดังนี้
1.  กำหนดแนวทางการพัฒนาองค์การบริหารส่วนตำบล  โดยพิจารณาจาก
1.1 อำนาจหน้าที่ขององค์การบริหารส่วนตำบล  โดยเฉพาะอำนาจหน้าที่ที่มีผลกระทบต่อประโยชน์สุขของประชาชน  เช่น  การป้องกันและบรรเทาสาธารณภัย  การผังเมือง
1.2 ภารกิจถ่ายโอนตามกฎหมายกำหนดแผนและขั้นตอนการกระจายอำนาจ
1.3 ยุทธศาสตร์การพัฒนาประเทศ  กลุ่มจังหวัด และจังหวัด  โดยให้เน้นดำเนินการในยุทธศาสตร์ที่สำคัญและมีผลต่อประชาชนโดยตรง  เช่น  การแก้ไขปัญหาความยากจน  การป้องกันและแก้ไขปัญหายาเสพติด

	     1.4 กรอบนโยบาย ทิศทาง  แนวทางการพัฒนาขององค์การบริหารส่วนตำบลในเขตจังหวัด
1.5 นโยบายของนายกองค์การบริหารส่วนตำบลที่แถลงต่อสภาท้องถิ่น
1.6 แผนชุมชนในการนำประเด็นข้างต้นมาจัดทำแผนพัฒนา  ให้องค์กรปกครองส่วนท้องถิ่นคำนึงถึงสถานะทางการคลังของท้องถิ่น  และความจำเป็นเร่งด่วนที่ต้องดำเนินการมาประกอบการพิจารณาด้วย  
2.  ร่วมจัดทำร่างแผนพัฒนา  เสนอแนะแนวทางการพัฒนา  และแก้ไขปัญหาเกี่ยวกับการจัดทำร่างแผนพัฒนาในการจัดทำร่างแผนพัฒนา  ให้นำปัญหาความต้องการจากแผนชุมชน ที่จะดำเนินการเองได้มาพิจารณาบรรจุไว้ในแผนพัฒนา  แต่หากเกินศักยภาพขององค์การบริหารส่วนตำบลให้เสนอปัญหาความต้องการไปยังองค์การบริหารส่วนจังหวัด  และให้องค์การบริหารส่วนจังหวัดบรรจุไว้ในแผนพัฒนาขององค์การบริหารส่วนจังหวัดตามอำนาจหน้าที่
3.  พิจารณาร่างแผนพัฒนาและร่างแผนดำเนินการให้ความเห็นชอบร่างข้อกำหนดขอบข่ายและรายละเอียดของงานแล้วเสนอนายกองค์การบริหารส่วนตำบล
4.  พิจารณาให้ข้อคิดเห็นเกี่ยวกับการติดตามและประเมินผลแผนพัฒนา
	5.  แต่งตั้งที่ปรึกษา  คณะอนุกรรมการหรือคณะทำงานอื่นเพื่อช่วยปฏิบัติงานตามที่เห็นสมควร	6.  ประสานกับประชาคมหมู่บ้านในการรวบรวม  วิเคราะห์ปัญหา ความต้องการของประชาชนในท้องถิ่นและจัดทำเป็นโครงการหรือกิจกรรมเพื่อประกอบในการจัดทำแผนพัฒนาองค์การบริหารส่วนตำบล

คณะกรรมการสนับสนุนการจัดทำแผนพัฒนาองค์การบริหารส่วนตำบล
ระเบียบกระทรวงมหาดไทย ว่าด้วยการจัดทำและประสานแผนพัฒนาขององค์กรปกครองส่วนท้องถิ่น พ.ศ. 2548  ข้อ 9  กำหนดให้นายกองค์การบริหารส่วนตำบลแต่งตั้งคณะกรรมการพัฒนาองค์การบริหารส่วนตำบล  ประกอบด้วย
1.  ปลัดองค์การบริหารส่วนตำบล				ประธานกรรมการ
2.  หัวหน้าส่วนการบริหารขององค์การบริหารส่วนตำบล	กรรมการ
3.  ผู้แทนประชาคมท้องถิ่นที่ประชาคมท้องถิ่นคัดเลือก
     จำนวนสามคน					กรรมการ
4.  หัวหน้าส่วนการบริหารที่มีหน้าที่จัดทำแผน		กรรมการและเลขานุการ
5.  เจ้าหน้าที่วิเคราะห์นโยบายและแผน			
     หรือพนักงานส่วนตำบลที่นายกองค์การบริหาร
     ส่วนตำบลมอบหมาย					ผู้ช่วยเลขานุการ

คณะกรรมการสนับสนุนการจัดทำแผนพัฒนาท้องถิ่น ลำดับที่ 3 - 5   ให้มีวาระอยู่ในตำแหน่งคราวละ 2 ปี และอาจได้รับการคัดเลือกอีกได้
คณะกรรมการสนับสนุนการจัดทำแผนพัฒนาองค์การบริหารส่วนตำบล  มีหน้าที่จัดทำร่างแผนพัฒนาองค์การบริหารส่วนตำบลให้สอดคล้องกับแนวทางการพัฒนาที่คณะกรรมการพัฒนาองค์การบริหารส่วนตำบลกำหนด  จัดทำร่างแผนการดำเนินงานและจัดทำร่างข้อกำหนดขอบข่ายและรายละเอียดของงานที่จะมอบหมายให้หน่วยงานหรือบุคคลภายนอกดำเนินการ  เพื่อเสนอคณะกรรมการพัฒนาองค์การบริหารส่วนตำบล

การแก้ไข การเพิ่มเติมหรือการเปลี่ยนแปลงแผนพัฒนา
ระเบียบกระทรวงมหาดไทย  ว่าด้วยการจัดทำแผนพัฒนาขององค์กรปกครองส่วนท้องถิ่น  พ.ศ. 2548 หมวด 4  การแก้ไข การเพิ่มเติมหรือการเปลี่ยนแปลงแผนพัฒนา กำหนดไว้ดังนี้
1.  การแก้ไขแผนพัฒนาเป็นอำนาจของผู้บริหารท้องถิ่น  (ข้อ 21)
2.  การเพิ่มเติมหรือหรือเปลี่ยนแปลงแผนพัฒนาสามปี ให้ดำเนินการตามระเบียบนี้ โดยมีขั้นตอนดำเนินการ ดังนี้ (ข้อ 22)
      		    	2.1  คณะกรรมการสนับสนุนการจัดทำแผนพัฒนาท้องถิ่น จัดทำร่างแผนพัฒนาสามปีที่เพิ่มเติมหรือเปลี่ยนแปลงพร้อมเหตุผลและความจำเป็นเสนอคณะกรรมการพัฒนาท้องถิ่น
2.2  คณะกรรมการพัฒนาท้องถิ่นพิจารณาร่างแผนพัฒนาสามปีที่เพิ่มเติมหรือเปลี่ยนแปลงเพื่อเสนอผู้บริหารท้องถิ่น
			2.3 ผู้บริหารท้องถิ่นพิจารณาอนุมัติร่างแผนพัฒนาสามปีที่เพิ่มเติมหรือเปลี่ยนแปลงและประกาศใช้แผนพัฒนาสามปีที่เพิ่มเติมหรือเปลี่ยนแปลง  โดยความเห็นชอบของสภาองค์การบริหารส่วนตำบล

1.4  ประโยชน์ของการจัดทำแผนพัฒนาสามปี
		การจัดทำแผนพัฒนาสามปีส่งผลให้เกิดประโยชน์ต่อองค์การบริหารส่วนตำบลองค์กรต่าง ๆ และประชาชนในท้องถิ่น  ดังนี้
1.  เป็นกรอบในการกำหนดทิศทางการพัฒนาของท้องถิ่น ทำให้เกิดความชัดเจนในการดำเนินงาน มุ่งตรงไปยังจุดหมายที่กำหนดไว้ได้อย่างสะดวกและเกิดผล
2.  ทำให้การดำเนินงานขององค์การบริหารส่วนตำบลบรรลุเป้าหมายตามที่กำหนด สามารถแก้ไขปัญหาและสนองตอบความต้องการของประชาชนในท้องถิ่นได้อย่างแท้จริง
3.  สามารถจัดสรรการใช้ทรัพยากรทางการบริหารที่มีอยู่อย่างจำกัด  ได้อย่างคุ้มค่า ประหยัดและมีประสิทธิภาพ
		4.  ทำให้องค์การบริหารส่วนตำบลสามารถใช้แผนพัฒนาสามปี เป็นแนวทางในการจัดทำข้อบัญญัติงบประมาณรายจ่ายประจำปี
5.  ทำให้เกิดการยอมรับแนวความคิดใหม่ ๆ และความคิดสร้างสรรค์เพื่อนำมาพัฒนาท้องถิ่น  
		6.  เป็นการลดความไม่แน่นอนและปัญหาความยุ่งยากซับซ้อนที่จะเกิดขึ้นในอนาคต
7.  ทำให้เกิดการประสานงานที่ดีระหว่างฝ่ายต่าง ๆ ในองค์การบริหารส่วนตำบล และเป็นการหลีกเลี่ยงความซ้ำซ้อนในการดำเนินงานของแต่ละฝ่าย
8.  เป็นการส่งเสริมการมีส่วนร่วมทางการเมือง การบริหารของประชาชนในท้องถิ่น

การจัดทำแผนพัฒนาสามปีขององค์การบริหารส่วนตำบลส้มผ่อ  เป็นเครื่องมือที่จะช่วยให้องค์การบริหารส่วนตำบลได้พิจารณาอย่างรอบคอบให้เห็นถึงความเชื่อมโยงระหว่างแนวทางการดำเนินงานต่าง ๆ ที่อาจมีความเชื่อมโยงและส่งผลทั้งในเชิงสนับสนุน และเป็นอุปสรรคต่อกัน เพื่อให้องค์การบริหารส่วนตำบลนำมาตัดสินกำหนดแนวทางการดำเนินงานและใช้ทรัพยากรการบริหารของท้องถิ่น ทั้งเงิน คน วัสดุอุปกรณ์  และการบริหารจัดการอย่างมีประสิทธิภาพ  เพื่อให้เกิดประโยชน์สาธารณะสูงสุด
**************************************



